**Beddelashada Dugsiga Hoose - Su'aalaha & Jawaabaha**

**Dhammaan ardayda iyo qoysaska muujiyay xiisaha ay u qabaan beddelka ma loo tixgelin doonaa?**

In kasta oo ay naga go'an tahay inaan buuxino inta badan codsiyada beddelaadda ee suurta galka ah, waa haddii meel bannaan la heli karo, ma awoodi doonno inaan fulinno dhammaan codsiyadaas. Mudnaanta waxaa la siin doonaa ardayda ku nool xaafadaha halista ugu weyn u leh COVID-19 (oo ku saleysan xogtii ugu dambeysay ee Caafimaadka Dadweynaha Toronto) taas ay oo ku muujisay xiisaha loo qabo sahaminta beddelka Diseembar 2020. Wixii macluumaad dheeraad ah, kala hadal Maamulaha iskuulka ee guriga ilmahaaga.

**Sidee loo go'aamiyaa in boos bannaan loo heli karo ardaygu inuu u beddesho waxbarasho sida tooska ah iskuulka loo tegeyo (gudaha-iskuulka) AMA haddii boos loo heli karo ardaygu inuu u beddesho waxbarashada internetka ah (ee guriga)?**

Maamulaha dugsi kasta wuxuu la shaqeyn doonaa Kormeeraha guud ee dugsiga iyo iskuulada kale ee ku dhow dhow si loo fuliyo codsiyada ugu badan ee suurta galka ah. Dhawr arrimood ayaa la tixgelin doonaa marka la hubinayo in boos la heli karo si loo dhammaystiro beddelaadda ay ka mid yihiin: boos ka bannaan fasalo isku heer ah, cabbirka fasalka iyo helitaanka macallimiin. In kasta oo ay naga go'an tahay inaan dhameystirno codsiyo badan oo beddelaadda ah intii suurta gal ah, sidoo kale waa muhiim in la yareeyo dhibaatooyinka ku iman kara waxbarashada ardayda (tusaale ahaan dib-u-habaynta fasallada, macallimiinta la beddelayo, iwm.) ee ardayda aan beddeladda lagu sameyn.

**Waxbarashada internetka ah ma loo bixin doonaa si isku mid ah dhammaan ardayda ka beddelaneysa waxbarashada sida tooska ah iskuulka loo tegeyo (iskuulka gudihiisa) ee u beddelaneysa waxbarashada internetka ee Febraayo?**

Maya. Maaddaama ay jiraan meelo aad u kooban oo laga heli karo waxbarashada Internetka ee Dugsiga Hoose, dugsiyo badan ayaa abaabuli doona oo hirgelin doona tallaabooyinka ee deegaanka ku saleysan si loo daboolo baahiyaha waxbarashada Internetka. Fidinta waxbarashada Internetka ma aha inay isku mid u ekaato dhammaan dugsiyada hoose.

**Dugsiyada oo dhan ma u maamuli doonaan codsiyada beddelaadda si isku mid ah?**

Dhammaan dugsiyada waxaa waajib ku ah inay fuliyaan inta badan codsiyada beddelaadda ee suurta galka ah. Si kastaba ha noqotee, sida dugsi kastaa u hadba u la kulmo codsiyadaan ayaa noqon doonta inay kala duwanaadaan, taas oo kuxiran duruufaha deegaanka ee dugsiga ka jira (tusaale. Tirada ardayda codsaneysa beddelaadda, helitaanka boos ee fasallada, iwm.). Tusaale ahaan, fasalka waxbarashada Internetka ah ayaa laga hirgelin karaa iyada oo ay isla jiraan macallin iyo ardayda dugsiga ilmahaaga oo keliya ama fasal ayaa laga hirgelin karaa iyada oo ay isla jiraan macallin iyo / ama ardayda ka socota dugsiyada ku dhow. Macluumaad gaar ah oo ku saabsan sida ardayda loogu meeleynayo waxbarashada Internetka ee dugsiga ilmahaaga, fadlan la hadal Maamulaha.

**Ilmahaygu ma yeelan doonaa macallin cusub haddii ay ka beddeshaan waxbarashada sida tooska ah iskuulka loo tegeyo (iskuulka gudihiisa) una beddeshaan waxbarashada midda Internetka ah ama ka beddeshaan waxbarashada Internetka ah una beddeshaan waxbarashada tooska ah (iskuulka)?**

Haa. Waxaa muhiim u ah qoysaska inay fahmaan in beddelashada qaababka waxbarasho ay ka dhigan tahay in ilmahooda laga beddeli karo macallimiinta ama fasallada.

Beddelka macallimiinta iyo fasallada waxay dhibaato ku noqon kartaa ardayda qaarkood, gaar ahaan xilligan sannad dugsiyeedka. Qoysasku waa inay kala hadlaan ilmahooda beddelaada qaababka waxbarashada oo ay la hadlaan macallinkooda hadda, haddii ay wax su'aalo ah qabaan.

**Haddii codsigeyga beddelaaddu aysan suurtagal ahayn bisha Febraayo, miyaa la igu darayaa liiska sugitaanka?**

Nidaamka beddelaadda ee dhacaya Febraayo waa fursadda ugu dambeysa ee sanad dugsiyeedka 2020-21. Wixii macluumaad dheeraad ah, fadlan si toos ah ula hadal maamulaha dugsiga ilmahaaga.

**Goormaan ogaan doonaa haddii codsigayga beddelaadda la oggolaaday?**

Dhammaan qoysaska muujiyay xiisaha ay u qabaan beddelashada ee sahamintii Diseembar waa inuu lasoo xiriiray dugsiga ilmahooda oo loo xaqiijiyey codsigooda. Qoysaska waxaa ku soo wargelin doona halka u marayo codsigooda maamulaha iskuulkooda dhamaadka maalinta Jimcaha, Febraayo 12. Marka hawsha beddelka la bilaabo, waxay qaadan doontaa wakhti in dhammaan ardayda ay ugu gudbaan fasalkooda cusub. Macluumaadka iyo faahfaahinta gaarka u ah ilmahaaga waxaa si toos ah idinla wadaagi doona Maamulaha.

**Goorma ayaa beddelaadda la dhaqangelinayaa?**

Arrintani waa geedi socod adag mana jiri doono mar khaas ah ee "taariikhda beddelka." U wareegidda ardayda ayaa dhici doona muddo wakhti ah inta lagu jiro bisha Febraayo. Waqtiga khaaska ah wuxuu ku xirnaan doonaa marka dugsiyada TDSB oo dhan dib loogu furo waxbarashada sida tooska ah iskuulka loo tegeyo.

**Maxay suurtagal u noqon weydey in la helo dhammaan codsiyada beddelaadda ee loogu talagalay fursaddan Febraayo?**

Waxaan kala tashanay Caafimaadka Dadweynaha Toronto arrimaha ku saabsan hirgelinta hawlgallo cusub iyo iyadoo ay suuragal tahay in lagu daro arday cusub kooxaha hadda jira xilliga iskuulka la furayo (maadaama ay ka maqnaayeen dugsiga oo ay Internetka wax ku soo baranayeen tan iyo intii Fasaxii Qaboobaha) sidoo kale waxaa go’aan naga ah yaraynta dhibaatooyinka waxbarashadda (tusaale; dib u habeynta fasallada, macallimiinta oo la beddelo, iwm.) ee ardayda aan beddelaneyn. Codsiyada beddelashada loogu talagalay ardayda ku nool xaafadaha halista weyn u ku hayo COVID-19 (sida ay caddeysay TPH) ayaa mudnaanta la siin doonaa.